# Dalmad

### A Wikipédiából, a szabad lexikonból.

Dalmad, (szlovákul Domadice) község Szlovákiában, a Nyitrai kerület Lévai járásában. 2001-ben 266 lakosából 251 szlovák volt.

## [szerkesztés] Fekvése

Lévától 15 km-re délkeletre fekszik.

## [szerkesztés] Története

A régészeti leletek tanúsága szerint területén már 2700 éve a kori bronzkorban is éltek emberek. A magyaradi kultúra nyomait találták itt meg. A mai település első említése 1138-ból származik villa Dalmadi alakban. Birtokosa a Hont-Pázmány nemzetség volt. 1245-ben Márton comes a falut a sági konventnek adta. 1276-ban birtokosai a sági prépostság és Dalmady István. 1332-ben a pápai tizedjegyzékben említik papját is. 1423-ban is egyházas helyként említik. 1570-ben 8 háztartás volt a faluban, 1664-ben 25 háztatás és 31 adózó volt a településen. Később birtokosa a Kálnay család, majd a 18. században a Balassa és Sembery családok. 1715-ben egy nemesi kúriát is említenek a faluban. A 19. században a Halácsy, Zsarnóczay, Szapáry és Held családok, majd Billot Eudox báró özvegye a birtokosa, aki a francia forradalom előt menekült Hont vidékére. 1828-ban 54 házában 360 lakos élt. A falu szőlőtermesztéséről, lótenyészetéről volt nevezetes, lakói főként mezőgazdasággal, borászattal foglalkoztak. 1910-ben 501, többségben szlovák lakosa volt, jelentős magyar kisebbséggel. A trianoni békeszerződésig Hont vármegye Báti járásához tartozott.

## [szerkesztés] Nevezetességei

- Szent Pál apostol tiszteletére szentelt római katolikus temploma 1779-ben épült késő barokk stílusban.
- Klasszicista Szent Kereszt kápolnája 19. századi.

## [szerkesztés] Külső hivatkozások

- Községinfó
- Dalmad Szlovákia térképén
- Regionhont.sk

A lap eredeti címe "http://hu.wikipedia.org../../../d/a/l/Dalmad.html"

Kategória: Szlovákia települései

##### Views

- Szócikk
- Vitalap
- Aktuális változat

##### Keresés

##### Más nyelveken

- Slovenčina